אהוד ברק: יאיר גולן אמר דברי אמת - ערוץ 7
ראשיכל החדשותמדיניות ופוליטיקהאהוד ברק: יאיר גולן אמר דברי אמת
אהוד ברק: יאיר גולן אמר דברי אמת
שר הביטחון לשעבר מגבה את האלוף גולן ותוקף את נתניהו. "אני לא מצליח לעמוד בזיגזוגים של הממשלה. משפחות שאול וגולדין לא משקרות".
ערוץ 7 , ג' באלול תשע"ח 14/08/18 18:33
שר הביטחון לשעבר אהוד ברק משתלח בחריפות בראש הממשלה בנימין נתניהו ומגבה את האלוף יאיר גולן ואת ''נאום התהליכים'' שנשא גולן ביום השואה בשנת 2016.
"ממשלת ישראל וראשה נכנעו לחמאס. הם לא מובילים מדיניות ברורה שיש בה אסטרטגיה. אני לא מצליח לעמוד בזיגזוגים של הממשלה. חמאס משחק חתול ועכבר עם ישראל בהצלחה מביכה מבחינתנו. הוא מוביל ויוזם. בינתיים ישראל נחלשה", אמר ברק בראיון לרשת כאן ב'.
על פגישות נתניהו עם משפחות גולדין ושאול אמר ברק כי "מי שעומד בראש מדינה צריך להיות מסוגל לשבת מול עיניים של משפחות שכולות ולשמוע דברים קשים וכואבים ולא להגיב בצורה שהתבשרנו. על בסיס ניסיון החיים שלי עם משפחות שכולות, משפחות שאול וגולדין לא משקרות".
שר הביטחון לשעבר התייחס גם לסערה סביב האלוף יאיר גולן ומועמדותו לרמטכ''ל. "מי שב-2018 לא רואה שב-2016 יאיר גולן אמר דברי אמת והם מתאמתים לנגד עינינו, הוא עיוור, מיתמם, קרנף או גזען משיחי ואפל שהפסיק להסתכל על המציאות וחי את האידאולוגיה שלו".
ההתבטאות של סגן הרמטכ"ל
תיוג:חמאס, אהוד ברק, בנימין נתניהו, יאיר גולן